স্টাফ রিপোর্টার ॥ ঢাকা সিলেট মহাসড়কের অলিপুরে ম্যাজিষ্ট্রেটের গাড়ি ও কাভার্ড ভ্যানের সংঘর্ষে চালক মনু মিয়া (৩০) মৃত্যু পথযাত্রী। সে মৌলভীবাজারের এনডিসির গাড়ি চালক। গতকাল রবিবার বিকেলে এ দূর্ঘটনাটি ঘটে। আহত সূত্রে জানা যায়, ঢাকা থেকে প্রয়োজনীয় কাগজপত্র নিয়ে নির্বাহী ম্যাজিষ্ট্রেট মেহেদী হাসান আরিফ মৌলভীবাজার যাচ্ছিলেন। উল্লেখিত স্থানে পৌছুলে বিপরীত দিক থেকে আসা একটি বেপরোয়া কাভার্ড ভ্যান গাড়ির ধাক্কায় দুমড়েমুছরে যায়। এতে ম্যাজিষ্ট্রেটের গাড়ি চালক মনু আহত হয় এবং অল্পের জন্য ম্যাজিষ্ট্রেট বেচে যান। তবে গুরুতর আহত অবস্থায় চালককে হবিগঞ্জ সদর হাসপাতালে ভর্তি করা হয়। খবর পেয়ে হবিগঞ্জের এনডিসি মোঃ আলমগীর হোসেনসহ প্রশাসনের লোকজন তাদেরকে দেখতে হাসপাতালে যান। পরে আশংকা জনক অবস্থায় মনু মিয়াকে সিলেট মেডিকেল কলেজ হাসপাতালে প্রেরণ করা হয়।